Diari Oficial de la Generalitat Valenciana


Sumari del DOGV 5379, del 02-11-2006 (2006/12132)

Informació pública del projecte de reparcel·lació de la unitat d'execució número 2 del sòl urbanitzable del municipi de Cerdà (València).
-----------------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12392


Organisme emissor
:   Llanera Urbanisme i Immobiliaria, SL

Tipus de document
:   Anunci

Informació pública del projecte de reparcel·lació de la unitat d'execució número 2 del sòl urbanitzable del municipi de Cerdà (València). [2006/M12529]  
Als efectes previstos en la Llei 16/2005, de 31 de desembre, de la Generalitat, Urbanística Valenciana (LUV), així com en el Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, del Consell, per mitjà del present anunci es fa saber:   
1. La mercantil Llanera Urbanisme i Immobiliària, SL ha presentat davant de l'Ajuntament de Cerdà (València) el projecte de reparcel·lació de la unitat d'execució número 2 del sòl urbanitzable del municipi de Cerdà, a l'empara d'allò que s'ha establit pels articles 169 i següents de la Llei 16/2005, de 31 de desembre, de la Generalitat Valenciana, Urbanística Valenciana, i concretament pel que preveuen els articles 177 de la LUV i 416 del ROGTU.  
2. En aplicació d'allò que s'ha disposat pels esmentats preceptes de la Llei Urbanística Valenciana i del Reglament d'Ordenació i Gestió Territorial i Urbanística, se sotmet a informació pública el mencionat projecte de reparcel·lació durant un mes, per mitjà de la seua publicació en el Diari Oficial de la Generalitat, computant tal termini des de la referida publicació de l'anunci en el DOGV  
3. Durant el termini d'un mes des de la publicació d'este anunci en el Diari Oficial de la Generalitat, podran formular-se qualssevol al·legacions, en els termes previstos en la Llei 16/2005, per a la qual cosa podrà consultar-se el projecte de reparcel·lació i la resta de documentació requerida en l'Ajuntament de Cerdà, siti en la plaça de Bandera d'Espanya, número 8, del municipi de Cerdà, així com en la notaria de Francisco Javier Martínez Laburta, sítia en la plaça de la Bassa, número 7, de Xàtiva (València), en horari d'oficina.  
4. Es fa constar així mateix que s'han practicat les notificacions als interessats identificant el proponent del projecte així com l'àrea reparcel·lable, de conformitat amb el que establix l'article 416 del ROGTU, si bé el present anunci servirà per a esmenar qualsevol defecte en què es puga incórrer en l'esmentada notificació i per a notificar a aquells interessats, titulars cadastrals o propietaris afectats que pogueren resultar desconeguts o per al supòsit en què les dades que figuren en els arxius i registres oficials resultaren errònies, segons el que disposen els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
Xàtiva, 24 d'octubre de 2006.. En representació de Llanera Urbanisme i Immobiliària, SL: Elena Bernat Burgos.